Ледени круг
Ледени круг, ледени диск или ледени тас природни је феномен до којег долази у спорој текућој води хладних климата.

Ледени кругови су танке циркуларне плоче леда које се споро ротирају у води. Верује се да се формирају у вихорним струјама. Ледени дискови су најчешће били посматрани у Скандинавији и Северној Америци, али феномен је повремено био виђен и јужније — у Енглеској и Велсу. Ледени диск се појавио у Велсу децембра 2008. године, а наредног месеца још један је виђен у Енглеској. Ледени диск је децембра 2013. године био примећен на реци Шајен у Северној Дакоти. Ледени круг пречника од око  примећен је и фотографисан 23. јануара 2014. године у Лејк Катрину (Њујорк), на реци Езопус Крик. У Ајдаху, екстремни временски услови довели су до појаве ретког леденог круга, 22. јануара 2014. године на реци Снејк.

Необичан природни феномен ледених кругова појављује се у спорим текућим водама, у хладним пределима. Може да релативно пуно варира у величини; забележени су кругови пречника већег од .

Ледени дискови 
Ледени дискови се формирају на спољним луковима вијугавих река када вода која убрзава створи силу која се зове „ротационо смицање”, која одлама парче леда и окреће га укруг. Како се диск обрће, струже око околног леда — глачајући га и формирајући себи кружни обод. Један од најранијих забележених случајева овог релативно непознатог феномена је споро ротирајући диск примећен на реци Мајанус; овај диск је изашао у издању Сајентифик американа () из 1895. године.

Ледени тасови 
Стручњак за реке и професор географије Џо Деслоџиз изјавио је да су ледени тасови () површинске плоче леда које се формирају у центру језера или потока, не близу рубова водотока. Како се вода хлади, отпушта топлоту која се претвара у ’фразилни лед’ који се може накупити у формацију налик округлом тасу. Ако ледени тас акумулира довољно фразилног леда а струја остане слаба, тас се може трансформисати у купасту „висећу брану” () — тешки блок леда са подигнутим рубовима и спуштеним центром.

Види још 
 Линија пене

Референце

Литература 
 Теорије о узроку појаве ледених кругова (MIT, 1993)

Спољашње везе 

 Видео са леденим кругом у Немачкој: Eisscheibe beim Kunsthof Pösling
 Видео са леденим кругом у Канади: Rattray Marsh Creek Circle

Феномени
Динамика флуида
Реке